**OPĆE UPUTE ZA PRIPREMU NASTAVE**

1. Nastava se organizira po Modelu A, svi učenici idu u školu osim iznimaka koje se navedene u uputama. To su učenici koji spadaju u vulnerabilnu /rizičnu skupinu, učenici u samoizloaciji, učenici COVID pozitivni – za njih se organizira *online* nastava. Također prema ovom modelu nastava iz izbornih predmeta za učenike iz različitih razrednih odjela, dodatna i dopunska organiziraju se *online*.

2. Svi učitelji i razrednici moraju kontaktirati roditelje i napraviti popis učenika po razrednim odjelima koji spadaju u vulnerabilnu skupinu, koji su u samoizolaciji i COVID pozitivni. Potvrdu uzimaju od doktora obiteljske medicine ili školske medicine u skladu s uputama HZJZ-a i dostavljaju je razredniku ( mogu je uslikati i poslati WhatsAppom). Razrednici o tome obavještavaju ravnatelja. Za ove učenike organizira se *online* nastava.

3. Nastava je organizirana u smjenama A i B. Predmetni učitelji koji imaju prvi sat i učitelji razredne nastave dolaze pola sata prije početka nastave ( u 7:30, u 13:30). Obavezno nose masku, prolaze dezinfekcijsku barijeru, dezinficiraju ruke, mjere na ulazu temperaturu, potpisuju se, ulaze u učionice i dočekuju učenike.

Učenicima će razrednici napisati točno u koju učionicu ulaze. Učenici viših razreda kod kuće mjere temperaturu, obavezno nose maske, prolaze kroz dezinfekcijsku barijeru, dezinficiraju ruke i ulaze u svoje učionice. Zabranjeno je učenicima šetati po hodnicima i po katovima.

Učenici nižih razreda kod kuće mjere temperaturu i zapisuju u svoje bilježnice, ne nose maske, također dolaze u školu pazeći na razmak, prolaze dezinfekcijsku barijeru, preporuka je da i oni dezinficiraju ruke jer ne mogu svi ići prati ruke prije nastave da se ne stvara gužva. Ulaze u svoje učionice. Zabranjeno je učenicima šetati hodnicima i po katovima.

Ispred škole će biti označena mjesta za svaki razred u slučaju dolaska većeg broja učenika. Učenici mogu kako dolaze ulaziti u svoje učionice pazeći na razmak. Osoba zadužena za red treba pripaziti na vratima kad dođu učenici putnici da ulaze jedan po jedan.

Ravnatelj zadužuje osobu za mjerenje temperature na ulazu djelatnicima i osobu za održavanje reda na ulazu u školu – nitko u školu **ne smije** ući bez najave, osim zaposlenika škole i učenika. S obje strane otvoriti ulazna vrata, staviti veće dezinfekcijske barijere ispred ulaza i postaviti dezinfekcijska sredstva s obje strane.

Na isti način organizira se ulazak i u područne škole.

Na svakom katu ravnatelj određuje spremačicu koja je zadužena za čišćenje i dezinficiranje toga kata. Paziti da učenici imaju u WC-u sapuna, papira i da se između smjena temeljito dezinficiraju i provjetre razredi u skladu s uputama HZJZ-a. Također treba nakon određenog broja učenika dezinficirati WC.

Za vrijeme nastave u učionice nitko ne smije ulaziti. Sve se informacije učitelju mogu naknadno poslati *online* li ga se obavijestiti kad završi nastavu. Učitelji redovito provjetravaju svoje učionice.

**Po svim uputama jako je važna dezinfekcija prostora, klupa, kvaka, WC-a i to će se redovito obavljati u centralnoj školi i u područnim školama.**

4. Učenici trebaju obvezno nositi vodu sa sobom ( kako bi se izbjegavao odlazak u WC ) i marendu jer za vrijeme odmora ne smiju napuštati dvorište škole.

5. Učenici putnici obvezno nose masku u prijevozu, prijevozniku dostaviti točan popis djece putnika po smjenama.

6. Roditeljske sastanke održati na ovorenom ispred škole ili *online*.

7. Roditelji ne smiju ulaziti u školu bez najave, učenike čekaju izvan dvorišta škole.

8. U slučaju da učenik dobije temperaturu tijekom nastave i u područnoj i centralnoj školi učenik se odvodi u prostoriju koja je određena za takve slučajeve, obaviještava se ravnatelj ili osoba koja je zadužena za takve slučajeve, mjeri mu se temperatura i poziva roditelja. U skladu s uputama HZJZ-a. U slučaju da se učitelj loše osjeća ili dobije visoku temperaturu tijekom boravka u školi mora se odmah izolirati u za to predviđenom prostoru i o tome obavijestiti ravnatelja putem telefona, a sve prema uputama HZJZ-a.

9. Nastava tjelesne kuture u skladu s uputama Ministarstva izvodi se što više na otvorenom.

10**.** Nakon šestog sata učenici se iz učionica puštaju razred po razred.

11. U skladu s uputama djelatnici trebaju izbjegavati međusobne kontakte duže od 15 minuta.

12. Svi djelatnici škole OBVEZNO nose masku.